USA valitsus avaldas Belmonti raporti, milles piiritletakse teadusuuringud tavalisest meditsiinipraktikast ja sõnastatakse mitmed uuringute eetika põhimõtted: austus inimese vastu (katsealuseid koheldakse sõltumatute isikutena ja erivõtetega kaitstakse inimesi, kelle autonoomia on ajutiselt või alaliselt piiratud); heategemise printsiip (katseid tuleb nii teha, et kasu katsealusele oleks maksimaalne ja kahju minimaalne) ja õigluse  printsiip (katsetest saadava kasu ja nendega seotud koormiste õiglane jagamine).